ΤΕΧΝΙΚΕΣ ΠΡΟΔΙΑΓΡΑΦΕΣ 

Προμήθεια  65 καρεκλών πολλαπλών χρήσεων για την νέα αίθουσα συνεδριάσεων

Προδιαγραφές
Τα προς προμήθεια καθίσματα πρέπει να πληρούν αυστηρά τις ακόλουθες προδιαγραφές:
• Σκελετός: 
Μαύρος μεταλλικός σκελετός υψηλής αντοχής με τέσσερα πόδια. Η κατασκευή πρέπει να προσφέρει σταθερότητα, ανθεκτικότητα και μεγάλη διάρκεια ζωής σε συνθήκες καθημερινής χρήσης.
• Έδρα - Πλάτη: 
Ενιαίο κέλυφος έδρας και πλάτης από τεχνοπολυμερές υλικό για υψηλή αντοχή, χαμηλό βάρος και ευκολία στη μεταφορά.
• Επένδυση: 
Μαξιλάρι έδρας με επένδυση από πιστοποιημένο ύφασμα, το οποίο θα διαθέτει αποδεδειγμένη αντοχή σε τριβή και σκίσιμο, βραδυκαυστότητα, αντοχή στη χρωματική αλλαγή και στο φως.
 Υγειονομικές / Περιβαλλοντικές Πιστοποιήσεις
Το ύφασμα πρέπει να διαθέτει περιβαλλοντική πιστοποίηση και να είναι απαλλαγμένο από αζωχρώσεις, DMF, φορμαλδεΰδη, πολυκυκλικούς αρωματικούς υδρογονάνθρακες (PAH), εξασθενές χρώμιο (Cr VI), καθώς και από αλλεργιογόνες ή καρκινογόνες ουσίες.
Δυνατότητα Στοίβαξης 
Τα καθίσματα πρέπει να είναι στοιβαζόμενα (stackable) για την ασφαλή τοποθέτηση και αποθήκευσή τους, εξασφαλίζοντας την ευελιξία του χώρου.

Η εκτιμώμενη δαπάνη για την προμήθεια των ανωτέρω ειδών ανέρχεται στο ποσό των 6.000,00 € συμπεριλαμβανομένου του Φ.Π.Α. 24%.

